CELEX: 31982L0399
Language: el
Date: 1982-06-10 00:00:00
Title: Δεύτερη οδηγία 82/399/EOK του Συμβουλίου της 10ης Ιουνίου 1982 περί διατάξεων σχετικών με το θερινό ωράριο

Avis juridique important

|

31982L0399

Δεύτερη οδηγία 82/399/EOK του Συμβουλίου της 10ης Ιουνίου 1982 περί διατάξεων σχετικών με το θερινό ωράριο  

Επίσημη Εφημερίδα αριθ. L 173 της 19/06/1982 σ. 0016 - 0017

***** ΔΕΥΤΕΡΗ ΟΔΗΓΙΑ ΤΟΥ ΣΥΜΒΟΥΛΙΟΥ  της 10ης Ιουνίου 1982  περί διατάξεων σχετικών με το θερινό ωράριο  (82/399/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητας, και ιδίως το άρθρο 100,  την πρόταση της Επιτροπής,  τη γνώμη του Ευρωπαϊκού Κοινοβουλίου (1),  τη γνώμη της Οικονομικής και Κοινωνικής Επιτροπής (2),  Εκτιμώντας:  ότι η οδηγία 80/737/ΕΟΚ του Συμβουλίου της 22ας Ιουλίου 1980 περί διατάξεων σχετικών με το θερινό ωράριο (3), εισήγαγε κοινή ημερομηνία και ώρα για την έναρξη της περιόδου της θερινής ώρας στην Κοινότητα για τα έτη 1981 και 1982·  ότι το άρθρο 4 της εν λόγω οδηγίας ορίζει ότι το Συμβούλιο θα θεσπίσει, μετά από πρόταση της Επιτροπής και ευθύς ως είναι δυνατόν, εντατικότερα μέτρα εναρμονίσεως της θερινής ώρας·  ότι είναι άκρως ευκταίο να ληφθούν τέτοια μέτρα, ιδιαίτερα για να διευκολύνονται οι μεταφορές και τηλεπικοινωνίες ανάμεσα στα Κράτη μέλη και για να μειωθεί το σχετικό κόστος·  ότι πρέπει ήδη από τώρα να καθοριστεί κοινή ημερομηνία και ώρα για την έναρξη της περιόδου της θερινής ώρας στην Κοινότητα για τα έτη 1983, 1984 και 1985·  ότι γι' αυτά τα τρία χρόνια πρέπει να διατηρηθούν πειραματικά δύο διαφορετικές ημερομηνίες τέλους της περιόδου της θερινής ώρας, μία για τα Κράτη μέλη που υπάγονται στη μηδενική ωριαία άτρακτο και μία για τα άλλα Κράτη μέλη·  ότι για λόγους γεωγραφικής τάξεως ενδείκνυνται οι κοινές διατάξεις για το θερινό ωράριο να μην εφαρμόζονται ούτε στη Γροιλανδία ούτε στα υπερπόντια εδάφη των Κρατών μελών,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  Κατά την έννοια της παρούσας οδηγίας, ως «περίοδος θερινής ώρας» νοείται η περίοδος του έτους κατά τη διάρκεια της οποίας η ώρα προηγείται κατά εξήντα λεπτά σε σχέση προς την ώρα του υπόλοιπου έτους.  Άρθρο 2  Τα Κράτη μέλη λαμβάνουν τα αναγκαία μέτρα ώστε σε κάθε Κράτος μέλος η περίοδος της θερινής ώρας να αρχίσει το 1983, το 1984 και το 1985, την τελευταία Κυριακή του Μαρτίου στη 1 το πρωΐ, διεθνή ώρα.  Άρθρο 3  Τα Κράτη μέλη, εκτός από όσα υπάγονται στη μηδενική ωριαία άτρακτο (τη λεγόμενη άτρακτο του Greenwich), λαμβάνουν τα αναγκαία μέτρα ώστε η περίοδος της θερινής ώρας να τελειώσει στη 1 το πρωΐ, διεθνή ώρα:  - το 1983: στις 25 Σεπτεμβρίου,  - το 1984: στις 30 Σεπτεμβρίου,  - το 1985: στις 29 Σεπτεμβρίου.  Άρθρο 4  Τα Κράτη μέλη που υπάγονται στη μηδενική ωριαία άτρακτο (τη λεγόμενη άτρακτο του Greenwich), δηλαδή η Ιρλανδία και το Ηνωμένο Βασίλειο, λαμβάνουν τα αναγκαία μέτρα ώστε η περίοδος της θερινής ώρας να τελειώσει στη 1 το πρωΐ, διεθνή ώρα:  - το 1983: στις 23 Οκτωβρίου,  - το 1984: στις 28 Οκτωβρίου,  - το 1985: στις 27 Οκτωβρίου.  Άρθρο 5  Πριν από την 1η Ιανουαρίου 1985, το Συμβούλιο θα εγκρίνει, μετά από πρόταση της Επιτροπής, το καθεστώς που θα ισχύει από το 1986 και μετά.  Άρθρο 6  Η παρούσα οδηγία δεν εφαρμόζεται ούτε στη Γροιλανδία ούτε στα υπερπόντια εδάφη των Κρατών μελών.  Άρθρο 7  Η παρούσα οδηγία απευθύνεται στα Κράτη μέλη.  Έγινε στο Λουξεμβούργο, στις 10 Ιουνίου 1982.  Για το Συμβούλιο  Ο Πρόεδρος  H. de CROO  (1) ΕΕ αριθ. C 125 της 17. 5. 1982, σ. 23.  (2) ΕΕ αριθ. C 310 της 30. 11. 1981, σ. 13.  (3) ΕΕ αριθ. L 205 της 7. 8. 1980, σ. 17.